Norsk Redaktørforening

Styremøte Oslo 2017-04-04

RKN

***Sak 2017-17 – Kommende møter og arrangementer***

Siden forrige styremøte har tre kurs i NR Kompetanse blitt gjennomført – arbeidsrett, konfliktløsning/vanskelige samtaler og ledelse/tidsstyring. På to av kursene har det vært gjort forsøk på live-streaming slik at medlemmer med lang reisevei har kunnet delta uten å være til stede fysisk. Det første kurset ble gjennomført som et rent forsøk, mens det andre kurset ble gjennomført med betalende deltakere. Tilbakemeldingen har så langt vært positiv. Sendingen deles via en lukket facebookgruppe.

Sammen med MBL, NJ, NONA og Høgskolen i Oslo og Akershus arrangerer NR et seminar om faktasjekk, falske nyheter og tillit 19. april. På seminaret vil faktasjekkprosjektet Faktisk bli presentert. Foreløpig er det 45 påmeldte til seminaret som også vil bli streamet. [Les mer om arrangementet her.](https://www.facebook.com/events/1937841979777433/)

1.mars gikk invitasjonen til Medieleder 2017 ut. Foreløpig er det drøyt 50 påmeldte til konferansen. Det er gjennomført et møte i programkomiteen. NR-sekretariatet jobber med detaljprogrammet sammen med MBL og Adresseavisen. Konferansen starter med et kom-sammen-arrangement i Adressa-huset 12. juni, like etter NRs styremøte som vil foregå samme3 sted. 13. Juni er selve konferansen med Adresseavisens jubileumsmiddag på kvelden. 14. Juni er det et tech-seminar som NxtMedia har hovedansvaret for fram til lunsj. Fra lunsj blir det en workshop for inntil 50 deltakere ledet av Justin Ferrell fra Stanford som også har et innlegg på konferansen dagen før. NR og MBL har søkt om og blitt tildelt drøyt 40.000 kr i STUP-støtte til dette arrangementet som er beregnet først og fremst på redaksjonelle ledere.

Som tidligere nevnt har sekretariatet engasjert seg i planleggingen av ”Redaktørens dilemma” på Nordiske Mediedager. Her vil NRs generalsekretær delta som ”fagdommer” sammen med NPs generalsekretær og med flere redaktører på scenen. [Les mer her.](http://www.nordiskemediedager.no/program/redaktoerens-dilemma-et-pressetisk-gameshow/session/)

NR vil også være representert sammen med de øvrige medieorganisasjonene på Arendalsuka. Fredag 18. august har medieorganisasjonene fått tilgang på hovedscenen på torget for å gjennomføre et etikkopplegg for elever i videregående i skole. Dette blir med i hovedprogrammet. Som styret tidligere er informert om er det innledet samarbeid med flere mediehus som også er representert i Arendal.

**Sekretariatet ber styret særlig merke seg følgende:**

* Styret pleier vanligvis å ha et styremøte i juni, ca en måned etter vårmøtet/landsmøtet. Siden landsmøtet i år er lagt så seint er det naturlig å enten ha et styremøte med det nye styret rett i etterkant av landsmøtet 13. juni, eller pr e-post kort tid etter landsmøtet.
* I møtet 7. februar gjorde styret følgende vedtak: ”Høstmøtet 2017 legges til Bergen 1. november dersom dette praktisk lar seg gjennomføre.” Anledningen var den offisielle åpningen av Media City Bergen 2. november. Sekretariatet har nettopp fått informasjon om at den offisielle åpningen er skjøvet en uke ut i tid, til 9. november. Spørsmålet er om dette bør få konsekvenser for datoen for høstmøtet. Samtidig vil da høstmøtet komme svært tett opp mot Svarte Natta, den regionale journalistkonferansen i Nord-Norge. Sekretariatet kan orientere nærmere i styremøtet.
* I vedlagte oversikt over fremtidige møter har sekretariatet lagt inn forslag på dato for vårmøtet våren 2018. Møtet er da lagt til Bergen i forbindelse med Nordiske Mediedager, men selv om styret tidligere har gitt signaler om dette, er det ikke formelt gjort vedtak om det, og sekretariatet ber styret ta stilling til dette.

En oversikt over deltakere på møter i NR-regi de siste ti årene følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

Rullerende oversikt over NRs møter, og enkelte andre relevante arrangementer. Sist oppdatert 2017-03-30

|  |  |  |  |  |
| --- | --- | --- | --- | --- |
| År | Dato | Sted | Arrangement – tema | Merknader |
| 2017 | Onsdag 5. april | Oslo | NR Komp: Slik unngår du å bli felt/dømt |  |
|  | Onsdag 19. april | Oslo | Seminar: faktasjekk, tillit og falske nyheter |  |
|  | Onsdag 26. april | Oslo | Medienettverket seminar |  |
|  | Onsdag 3. april | Oslo? | Pressefrihetens dag? |  |
|  | Ons 10. - fred 12. mai | Bergen | Nordiske Mediedager |  |
|  | Tors 18. - lør 20. mai | Hamburg | IPI World Congress | International Press Institute |
|  | Ons 7. - fred 9. juni | Durban, Sør-Afrika | World Editors Forum |  |
|  | **Mandag 12. juni** | **Trondheim** | **Styremøte +** kom-sammen-arr |  |
|  | **Tirsdag 13. juni** | **Trondheim** | **Medieleder17 + NRs landsmøte** |  |
|  | Onsdag 14. juni | Trondheim | Tech-seminar |  |
|  | Ons 21. - fred 23. juni | Wien | GEN Summit  | Global Editors Network |
|  | Tirsdag 26. september | Oslo | NR Kompetanse: Digital publisering |  |
|  | Tirsdag 10. oktober | Oslo | NR Kompetanse: Opphavsrett |  |
|  | Onsdag 11. oktober | Oslo | NR Kompetanse: Digitalt kildevern |  |
|  | Tirsdag 17. oktober | Oslo | NR Kompetanse: Kræsjkurs for desken |  |
|  | **Tirsd. 31. oktober** | **Bergen?** | **Styremøte** |  |
|  | **Onsdag 1. - 2. nov** | **Bergen?** | **Høstmøte** |  |
|  | Fred 10.-sønd 12. nov | Tromsø | Svarte Natta |  |
|  | **Tirsdag 5. desember** | **Oslo** | **Styremøte med julemiddag** |  |
| 2018 | Onsdag 17. januar | Oslo | Velkomstseminar |  |
|  | Tirsdag 6. februar | Oslo | Medierettsseminar (årlig) |  |
|  | **Tirsdag 6. februar**  | **Oslo** | **Styremøte** |  |
|  | **Tirsdag 20. mars** | **Oslo** | **Styremøte** |  |
|  | Fred 13. – sønd 15. april | Tønsberg | SKUP-konferansen |  |
|  | Fred 13.-sønd 15. april | Bodø | LLA-landsmøtet |  |
| År | **Dato** | **Sted** | **Arrangement-tema** | Merknader |
|  | **Tirsdag 1. mai** | **Bergen** | **Styremøte/kom-sammen-arr** |  |
|  | **Onsdag 2. mai** | **Bergen** | **NRs vårmøte** |  |
|  | Onsdag 2.-fred 4. mai | Bergen | Nordiske Mediedager |  |
|  | **Tirsdag 5. juni** | **Oslo** | **Styremøte (hvis behov)** |  |
|  | **Onsd 19.-fred 21. sept** | **?** | **NT-styrets strategiseminar** |  |
|  | **Søndag 4. november** | **Oslo?** | **Styremøte** |  |
|  | **Mand 5. - tirsd 6. nov** | **Oslo?** | **Høstmøte** |  |
|  | **Tirsd 4. desember** | **Oslo** | **Styremøte** |  |
|  |  |  |  |  |

Vedlegg 1

Deltakere på møter i NR-regi i perioden 2007-2017

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| Vårmøtet | 186 | 153( Bg) | 110 | 130 (Bg) | 99 | 125 (Bg) | 120 | 125 (Bg) | 119 (Bg) | 139 (Bg) |  |
| Høstmøtet | 80 (Sta) | 122 | 110 (Gm) | 107 | 850 (Lih) | 100 | 110 (Gm) | 100 (Gm) | 127(Oslo) | 142 (Oslo) |  |
| Bli en bedre redaktør I | 8 | 12 | 7 | 7 |  |  |  |  |  |  |  |
| Bli en bedre redaktør II | 10 | 11 | 10 | \* | 10 |  |  |  |  |  |  |
| Velkomstseminar | 23 | 34 | 30 | 20 | 12 | 32 | 18 | 25 | 16 | 20 | 11 |
| Mellomlederseminar | 13 | 13 | - | - |  |  |  |  |  |  |  |
| Komp: Innsyn |  |  |  | 13 | 8 | 10 | 5 | - | 8 | - |  |
| Komp: Rettslige rammer |  |  |  |  | 12 | 9 | 10 |  |  | - |  |
| Komp: Slik unngår du… |  |  |  | 15 | 11 | 7 | 22 | 20 | 15+27 | 12 |  |
| Komp: Ledelse |  |  |  | 14 | 13 | 12 | 15 | 12 | 5 | 12 | 9+5 |
| Komp: Medarbeidere |  |  |  | 13 | 11 | 9 | 11 | 8 | 4 | 10 | 8 |
| Komp: Lov og plakat |  |  |  |  | 10 | 8 | 9 |  |  |  |  |
| Komp: Arbeidsrett | 6 | 15 | 7 | 13 | \* | 10 | 13 | 8 | 7 | 8 | 8+4 |
| Komp: Opphavsrett |  |  |  | 7 | \* | 12 | 10 | 10 | 16 | - |  |
| Komp: Lov, plakat, etikk |  |  |  |  |  |  |  | 6 | 6 |  |  |
| Komp: Digitalredaktører |  |  |  |  |  |  |  | 17 | 12 | 9 |  |
| Komp: Digitalt kildevern |  |  |  |  |  |  |  |  | 9 | 8 |  |
| NR Kompetanse MoR\* |  |  |  |  | 9 | 10 | 8 |  |  |  |  |
| NR Kompetanse NNR |  |  |  |  |  | 20 |  |  | 20 | 25 | 20 |
| NR Kompetanse RoAR |  |  |  |  |  | 4 |  |  |  |  |  |
| NR Kompetanse Vestafj |  |  |  |  |  |  |  | 10 | 9 |  |  |
| Topplederseminar – del 1 |  |  |  |  |  |  | 18 |  |  |  |  |
| Topplederseminar– del 2 |  |  |  |  |  |  |  | 18 |  |  |  |
| Topplederseminar– del 3 |  |  |  |  |  |  |  | 14 |  |  |  |
| **Totalt** | **326** | **360** | **274** | **339** | **280** | **368** | **369** | **373** | **400** | **385** |  |